钦定古今图书集成/明伦汇编/氏族典/第487卷 > 《廖用贤尚友录》 > 谢汝明
## 钦定古今图书集成/明伦汇编/氏族典/第487卷 > 《廖用贤尚友录》 > 谢汝明

按《万姓统谱》：汝明字如晦，建宁人。年十八领乡荐，嘉
泰壬戌第，两调民曹。继辟柳之宜章令。邑有大盗，号
飞虎，颇难调驭，汝明一结以恩信，得其欢心。又有神
曰武灵侯庙，有神老数十辈，倡妖言惑众，每岁迎奉，
谓不乐从桥必涉水以济，入邑令必避堂以居之，否
则大灾。汝明置神老于狱，语之曰：“灾则必爇汝以谢
百姓。”神老皆泣拜，且服妖状。邑亦无灾。民惑遂解。